b'\n_START_ARTICLE_\nMocho\n_START_PARAGRAPH_\nMocho (isp. Mojo)\xc2\xa0\xe2\x80\x93 keletas \xc4\xafvairaus a\xc5\xa1trumo pada\xc5\xbe\xc5\xb3 r\xc5\xab\xc5\xa1i\xc5\xb3, kilusi\xc5\xb3 i\xc5\xa1 Kanar\xc5\xb3 sal\xc5\xb3. Taip pat pana\xc5\xa1us pada\xc5\xbeas naudojamas Kuboje, Puerto Rike ir kitur Karibuose._NEWLINE_Mocho pada\xc5\xbe\xc4\x85 sudaro alyv\xc5\xb3 aliejus, daug \xc4\x8desnako, paprikos ir kmyno. Taip pat da\xc5\xbenai dedama acto, citrin\xc5\xb3, apelsin\xc5\xb3 arba \xc5\xbeali\xc5\xb3j\xc5\xb3 citrin\xc5\xb3 sul\xc4\x8di\xc5\xb3. Priklausomai nuo naudojam\xc5\xb3 paprik\xc5\xb3 spalvos, mocho pada\xc5\xbeas b\xc5\xabna raudonasis (rojo) arba \xc5\xbealiasis (verde)._NEWLINE_Kanaruose mocho da\xc5\xbeniausiai naudojamas kaip pada\xc5\xbeas tradiciniam patiekalui i\xc5\xa1 bulvi\xc5\xb3 papas arrugadas. Taip pat patiekiamas su duona valgio prad\xc5\xbeioje. Kuboje su mocho pada\xc5\xbeu valgomas manijokas, naudojamas kiaulienos marinatui.'